Info til forældre om Corona-tiltag i Langeskov IF i forbindelse med opstart af træning:

Da vi glæder os over muligheden for at kunne tilbyde træning igen på LIFs anlæg, vil vi hermed informere om de ekstraordinære tiltag, der SKAL efterkommes som spiller og forældre for at dette kan lykkes.

***Spillere fra u7 og nedefter sættes af ved klubhuset og afleveres ved terrassen/flagstangen - og en træner vil så hente dem. Efter træning kan de afhentes samme sted.***

***Hvad angår u2-5 må der KUN være 1 forældre tilstede pr. spiller***

***Spillere fra u8 og opefter kommer selv op på banerne.***

***Forældre (gælder naturligvis ikke forældretrænere) må IKKE være på anlægget under træning. Anlægget defineres som HELE området, der afgrænses af indgangene til arealerne: Trappen ved flagstangen, indgangen fra skolens område, adgangen via brandvejen fra Rønningevej osv.***

***Der må ikke parkeres eller sættes af ved klubhuset (u8 og opefter)- brug skolegården eller evt. p-plads ved hallen.***

***Spillerne må TIDLIGST være på banerne 5. min før.***

***Efter træning SKAL børnene forlade anlægget med det samme.***

***De må IKKE medbringe egne bolde osv. (Målmænd medbringer egne handsker)***

***Der udleveres IKKE drikkedunke længere i LIF - medbringes egne, må de kun benyttes af den pågældende spiller.***

***Sørg for, at spilleren er ”sprittet” af inden træning - og ordn gerne toiletbesøg inden træning, da LIFs klubhus er lukket for adgang!***

***(Ved uoprettelig trang, kan der åbnes for et nødtoilet i huset)***

***Under træning vil der være en Corona-ansvarlig på anlægget - henstillinger fra vedkommende forventes efterkommet.***

***Afstandsreglen på 2 m. gælder naturligvis hele tiden.***

Hvis vi alle hjælper hinanden med ovenstående, så får alle en god oplevelse som medlem af LIF i en Coronatid.

Bestyrelsen